Športovec roka 1999 (Slovensko)

Športovec roka 1999 bol 7. ročník ankety Klubu športových redaktorov o najlepšieho športovca Slovenska. Výsledky ankety boli slávnostne vyhlásené 18. decembra 1999 na Umeleckej scéne SĽUK-u v Bratislave - Rusovciach.  

Výsledky ankety
Športovcom roka 1999 sa stal športový strelec Jozef Gönci, majster Európy v ľubovoľnej malokalibrovke 3 × 40 a vo vzduchovej puške 60, v obidvoch disciplínach vyhral aj finále Svetového pohára. Druhé miesto obsadila plavkyňa Martina Moravcová, trikrát zlatá na majstrovstvách sveta v krátkom bazéne v Hongkongu a dvojnásobná európska šampiónka z ME v krátkom bazéne v Lisabone. Na tretej priečke sa umiestnili kanoisti Michal Riszdorfer a Juraj Bača, majstri sveta a majstri Európy v K2 na 1 000 m. 

Najlepším kolektívom sa stali basketbalistky SCP Ružomberok, víťazky Európskej ligy. 

Najlepší jednotlivci  Por.  MenoŠportt<center>1.Jozef Göncišportová streľba<center>2.Martina Moravcováplávanie<center>3.Michal Riszdorfer, Juraj Bačakanoistika<center>4.Jaroslav Horváthkulturistika<center>5.Martina Schwarzbacherovábiatlon<center>6.Pavol Demitraľadový hokej<center>7.Klaudia Kinskáfitness<center>8.Karol Kučeratenis<center>9.Michal Martikánvodný slalom<center>10.Slavomír Kňazovickýkanoistika

 Por. Najlepšie kolektívy<center>1.basketbalistky SCP Ružomberok<center>2.futbalisti Slovenska do 21 rokov<center>3.hokejisti Slovenska do 20 rokov

Referencie

Kategória:Športovec roka na Slovensku
Kategória:Šport na Slovensku v 1999